Norint įsigyti būsto kreditą, reikia pateikti savo asmens dokumentus: asmens tapatybės kortelę arba pasą, tam, kad būtų galima būtų patikrinti jūsų kredito istoriją. Papildomai reikia pateikti banko išrašą, kuriame atsispindėtų jūsų gaunamos pajamos už pastaruosius šešis mėnesius. Taip pat reikia įrodymo, jog esate dirbantis ne trumpiau nei keturis pastaruosius mėnesius. Jei vykdote individualią veiklą ar turite nuosavą verslą, reikės pateikti dokumentus, įrodančius jūsų įmonės finansinę situaciją ir gautą pelną. Būsto paskola gali būti įsigyjama ir įkeitus turimą nekilnojamąjį turtą. Tuomet galima gauti paskolą, kuri neviršija 85 procentų įkeisto turto vertės. Tad tokiu atveju reiktų pateikti turto vertinimo dokumentus. Galima imti būsto paskolą ir kartu su šeimos nariais, kurie laiduos, jog jūs vykdysite finansinius įsipareigojimus. Reikia turėti omenyje, kad ir tuomet bus vertinama bendra šeimos ar laiduojančio asmens kredito istorija ir finansinės galimybės. Jei turite abejonių dėl galimybės gauti reikalingo dydžio būsto paskolą, visada galite pasitikrinti kokia būtų finansinė našta. Tai padaryti padės interaktyvi būsto paskolos skaičiuoklė, kur suvedus informaciją apie pageidaujamą suma ir paskolos grąžinimo terminą, matysite kokio dydžio bus būsto paskolos palūkanos ir suma, kurią reikės mokėti kas mėnesį.